钦定古今图书集成/明伦汇编/氏族典/第497卷 > 《四川总志》 > 邓骘
## 钦定古今图书集成/明伦汇编/氏族典/第497卷 > 《四川总志》 > 邓骘

按《后汉书邓禹传》：“禹子训，训子骘，字昭伯，少辟大将
军窦宪府，及女弟为贵人，骘兄弟皆除郎中。贵人立
皇后，骘三迁虎贲中郎将。延平元年，拜车骑将军。殇
帝崩，太后与骘等定策，立安帝。永初元年，封上蔡侯。
建光元年，太后崩，宫人先有受罚者，诬告骘弟悝、弘
阊谋立平原王得。帝怒，废为庶人。骘以不与谋，但免”
特进，遣就国，与子凤并不食而死。骘从弟河南尹豹、
舞阳侯遵、将作大匠畅，皆自杀。